като например производителите на стомана, и че минният добив от затворен тип на въглища е de jure специфичен, тъй като при предоставянето на блокове за въгледобив се отдава предпочитание на производители на стомана, чийто годишен производствен капацитет надвишава един милион тона.
 (69)
 Жалбоподателят счита, че ползата от лицензите за минен добив от затворен тип на въглища, издадени на индийските производители на разглеждания продукт, представлява разликата между общата стойност на лицензионните възнаграждения, платени за лиценза за минен добив, разходите за добив и рафиниране за привеждане към изискваното равнище на качество и референтната цена CIF (стойност, застраховка и навло) на австралийски коксови въглища в индийското пристанище.
 (70)
 Що се отнася до ползата от лицензите за минен добив от затворен тип на желязна руда, жалбоподателят счита, че тя следва да бъде оценена: или i) като се имат предвид параметрите и условията, които преобладават на световния пазар за закупуване на желязна руда, в съответствие с член 6, буква г), подточка ii) от основния регламент; или ii) въз основа на параметри и условия, които преобладават в Индия и които са коригирани, за да се вземе предвид въздействието на данъка върху износа на желязна руда, тъй като това е фактор, който нарушава нормалните пазарни условия.
 (71)
 Жалбоподателят отбеляза, че Министерството на търговията на Съединените щати е провело разследване и е наложило изравнителни мерки във връзка с Програмата за минен добив от затворен тип на желязна руда и Програмата за минен добив от затворен тип на въглища в рамките на редица разследвания по отношение на вноса на някои горещовалцовани плоски продукти от въглеродна стомана от Индия.
 (72)
 ПИ посочи правните основания, въз основа на които концесията за добив на полезни изкопаеми е изготвена и предоставена на заявителите:
 —
 Закон No 67 от 1957 г. „Мини и полезни изкопаеми (развитие и регулиране)“ (MMDR — Mines and Minerals (Development and Regulation)), заедно с неговите изменения;
 —
 Закон No 3 от 2015 г. за изменение на наредбата за MMDR;
 —
 Правилник за предоставяне на концесии за минен добив (MCR — Mining Concession Rules) от 1960 г.;
 —
 Правилник за съхраняване на полезните изкопаеми и развитие на техния добив (Mineral Conservation and Development Rules— MCDR) от 1988 г.;
 —
 Закон от 1957 г. „Зони за въгледобив (придобиване и разработване)“ (Coal Bearing Areas Acquisition and Development);
 —
 Закон от 1973 г. „Мини за въгледобив (национализиране)“;
 —
 Втора наредба „Въгледобивни мини (специални разпоредби)“ от 2014 г.;
 —
 Правилник за конкурентни тръжни процедури във връзка с въгледобивните мини (изменение) (Competitive Bidding of Coal Mines (Amendment) Rules) от 2012 г.
 (73)
 ПИ обясни, че секторът на добива на желязна руда в Индия винаги е представлявал нерегулиран пазар и че въгледобивният сектор е дерегулиран от януари 2000 г.
 (74)
 На единия от двамата индийски производители износители са били предоставени права за минен добив на желязна руда (но не и на въглища). Въпреки това добиваната в тази мина желязна руда не се използва за производството на разглеждания продукт (поради ниското съдържание на желязо), а за други стопански дейности на групата. Въпросният производител се е снабдявал с желязната